# คณะนิเทศศาสตร์ มหาวิทยาลัยหอการค้าไทย
ประวัติ 
สภามหาวิทยาลัยหอการค้าไทย เมื่อปี พ.ศ. 2532 ได้มีมติเห็นชอบให้จัดทำหลักสูตร เพื่อจัดการเรียนการสอนระดับปริญญาตรี โดยเริ่มก่อตั้งคณะนิเทศศาสตร์ ขึ้นเป็นครั้งแรกในปีการศึกษา 2533 โดยคณะนิเทศศาสตร์ มหาวิทยาลัยหอการค้าไทย ได้รับอนุมัติจากทบวงมหาวิทยาลัย (สำนักงานคณะกรรมการการอุดมศึกษา ในปัจจุบัน) ให้เปิดรับสมัครนักเรียนเพื่อสอบคัดเลือกเข้าเป็นนักศึกษารุ่นแรก ในระดับปริญญาตรี 3 สาขาวิชา คือ สาขาวิชาวารสารศาสตร์ สาขาวิชาวิทยุกระจายเสียงและวิทยุโทรทัศน์ และสาขาวิชาการประชาสัมพันธ์ ต่อมา ในปีการศึกษา 2536 ได้รับอนุมัติให้เปิดสอบคัดเลือกนักศึกษารุ่นแรกของสาขาวิชาการโฆษณา และเนื่องจากมีผู้สนใจเข้าเรียนจำนวนมาก จึงได้เปิดรับนักศึกษาภาคค่ำสาขาวิชาการประชาสัมพันธ์ในปีการศึกษา 2538 และต่อมาได้เปิดสอนในระดับบัณฑิตศึกษา มีการก่อตั้งศูนย์ศึกษาสื่อและการสื่อสารอาเซียน

 หลักสูตร 
 หลักสูตรระดับปริญญาตรี ภาคภาษาไทย 
 สาขาวิชานิเทศศาสตร์ 
 กลุ่มวิชาการสื่อสารการตลาดดิจิทัล
 กลุ่มวิชาการออกแบบและผลิตสื่อดิจิทัล 
 กลุ่มวิชาภาพยนตร์ดิจิทัล

 หลักสูตรระดับปริญญาโท ภาคภาษาไทย 
ในระดับบัณฑิตศึกษา คณะนิเทศศาสตร์ เปิดสอนนักศึกษาระดับปริญญาโทรุ่นแรก ในปีการศึกษา 2540 ในสาขาวิชานิเทศศาสตร์การตลาด (Marketing Communication) และได้ปรับปรุงหลักสูตรให้ทันสมัยอย่างต่อเนื่อง ตั้งแต่ปีการศึกษา 2557 ประกอบด้วยกลุ่มวิชาเอกต่าง ๆ ดังนี้
 เอกการสื่อสารแบรนด์
 เอกการสื่อสารการตลาดเพื่อสังคม
 เอกสื่อใหม่เพื่อการสื่อสารการตลาด

 หลักสูตรระดับปริญญาเอก ภาคภาษาไทย 
คณะนิเทศศาสตร์ มหาวิทยาลัยหอการค้าไทย ได้เริ่มเปิดสอนนักศึกษาระดับปริญญาเอก สาขาวิชานิเทศศาสตร์การตลาด (Marketing Communication) เป็นแห่งแรกของประเทศ ตั้งแต่ปีการศึกษา 2559 โดยประกอบไปด้วย 2 แผนการศึกษา ดังนี้
แผน 1 เน้นการทำวิจัย       
แบบ 1.1 สำหรับผู้สำเร็จการศึกษาระดับปริญญาโท ศึกษาเฉพาะหมวดดุษฎีนิพนธ์
แผน 2 ศึกษารายวิชาและทำวิจัย
แบบ 2.1 สำหรับผู้สำเร็จการศึกษาระดับปริญญาโท ศึกษาวิชาเพิ่มเติมและหมวดดุษฎีนิพนธ์

แบบ 2.2 สำหรับผู้สำเร็จการศึกษาระดับปริญญาตรี (โทควบเอก) ศึกษาวิชาเพิ่มเติมและหมวดดุษฎีนิพนธ์

 ศูนย์ศึกษาสื่อและการสื่อสารอาเซียน 
คณะนิเทศศาสตร์ได้ก่อตั้ง ศูนย์ศึกษาและวิจัยสื่อสารมวลชนอาเซียน (AMSAR Center) ขึ้นเมื่อ พ.ศ. 2541 เพื่อส่งเสริมความเข้าใจและความร่วมมือด้านการศึกษาและวิจัยในสาขาสื่อสารมวลชนของกลุ่มประเทศอาเซียน ต่อมาในปี พ.ศ. 2554 ได้ขยายขอบเขตภารกิจให้ครอบคลุมทั้งด้านสื่อและการสื่อสารในภาพใหญ่ และเปลี่ยนชื่อเป็น ศูนย์ศึกษาสื่อและการสื่อสารอาเซียน หรือ ASEAN Media and Communication Studies and Research Center (AMSAR)
ประวัติศูนย์ศึกษาและวิจัยสื่อสารมวลชนอาเซียน (AMSAR Center) จากเว็บไซต์ศูนย์ศึกษาและวิจัยสื่อสารมวลชนอาเซียน (AMSAR Center)

 ทำเนียบคณบดี 
วาระการดำรงตำแหน่ง  รายชื่อ ตำแหน่ง <center>มิ.ย. 2533- 2537  <center>อาจารย์ ดร.มานิต บุญประเสริฐ  <center>รักษาการคณบดีคณะนิเทศศาสตร์ <center>2538- 2542  <center>อาจารย์ ราชันย์ ฮูเซ็น  <center>คณบดีคณะนิเทศศาสตร์ <center>2543- 2551  <center>รองศาสตราจารย์ ดร.ดรุณี หิรัญรักษ์  <center>คณบดีคณะนิเทศศาสตร์ <center>2551- 2552  <center>รองศาสตราจารย์ ดร.จีรเดช อู่สวัสดิ์  <center>รักษาการคณบดีคณะนิเทศศาสตร์ <center>2552- 2553  <center>รองศาสตราจารย์ มาลี บุญศิริพันธ์  <center>คณบดีคณะนิเทศศาสตร์ <center>2553 – 2557 <center>ผู้ช่วยศาสตราจารย์ ดร. รุ่งรัตน์ ชัยสำเร็จ  <center>คณบดีคณะนิเทศศาสตร์ <center>2557 – 2562 <center>อาจารย์ ดร. มานะ ตรีรยาภิวัฒน์  <center>คณบดีคณะนิเทศศาสตร์<center>2562 – ปัจจุบัน <center>รองศาสตราจารย์ ดร. ไพโรจน์ วิไลนุช <center>คณบดีคณะนิเทศศาสตร์